Busan

Busan (Coreane: 부산), linguis Europaeis saepe Pusan,Vb. adiect. "Busanensis", cf. nomina biologica e.g. Legionella busanensis; "Pusanensis": cf.  est urbs Coreae meridianae secunda quo ad numerum incolarum pertinet: ibi enim homines 3 525 913 anno 2014 habitabant. Ad extremitatem meridio-orientalem paeninsulae Coreanae iacens, a proxima Iaponiae parte 180 chiliometris, a Seulo 314 chm. distat.

Pago Busanensi iam aevo praehistorico frequentato, portus Busan saeculo XV ineunte a regimine Coreano ad commercium Iaponicum designatus est, Iaponensibus iam ibi habitare permissis. Foedere Iaponico et Coreano inaequali anno 1876 imposito portus tres, inter quos Busan, lege extraterritoriali gubernari coeperunt. Corea omni mox sub imperio Iaponico iacente, Busan saeculo XX ineunte magis magisque florebat. Bello vero Coreano saeviente regionibusque meridianis maxima parte ab exercitu Septentrionali anno 1950 obsessis, Busan breve temporis spatium urbs capitalis erat Meridianorum, "perimetro" seu limite urbem ipsam cingente a militibus Nationum Unitarum tutato. Urbs continuo crescens, adeo usque provinciae Gyeongsangnam caput, anno 1963 provincia a se ipsa constituta est.

 Notae 

 Nexus externi 

!
Categoria:Urbes milies milium incolarum
Categoria:Urbes olim capitales